钦定古今图书集成/方舆汇编/职方典/第1315卷 > 《翁源县志》
## 钦定古今图书集成/方舆汇编/职方典/第1315卷 > 《翁源县志》

桂竹山　，在县东北四十里。山多薇蕨，居民采以为粉，名曰“蕨粉。”

桂塘山　，在县东北一百六十里，界江西龙南。山多葛蔓，𫄨布是出。

展旗山　，在县东北一百七十里，以形似名，又名称“钧石。”

乌石山　在县西二里。其顶盘环，为县右虎山。小黄峒　在县西十五里。

鸦鹊峒　，距县一百二十里。旧多盗，今平。祥符迳　在县西北四十里，长五十里，通英德县。

铁寨迳　，在县东北四十里，长十五里，通始兴县。

梅花迳　在县东十里，长五里，一名“唐迳。” 茶藤迳　，在县南十里，长七十三里，一名“青山迳。” 通增城县。

桂花迳　在县东一百里，长五里，通始兴县。陂子迳　在县北三十里，长三十里，通始兴县。象狮迳　，在县东一百里，长八十里，通河源县。老虎岩。前水　在县左二里，合周村水，绕大腊岭，流出马蹄寨，会横石水至浈阳。

雪溪桥水　在县右一里。自詹公坑流至横石水。

新塘水　，在县北三十里。出耽石寺前，绕太平石山西北合流江镇水。

渔溪水　在县西北四十里。源自大坪、油溪二水西流聚于横石。

丸龙水　在县南三十里。有渡，出丸龙铺，入罗江，西流出龙口，合流江镇水。

揽陂水　在县东三十五里。源自鸦鹊峒，合流罗江水，有渡。

三合水　在县东北八十五里龙仙、九牛二铺内。即龙仙水下流。有渡。

周陂水　在县东八十里。出陈磜诸铺，过九牛铺内会三合水。

昆山水　，在县东八十馀里。源出青云山之阳，历昆山会周陂水，与罗江水合。

龙仙水　，在县东北九十七里龙仙铺内。水出青云山下，西注于南浦水。有渡。

龙仙峡水　在县东北一百一十里，又名流田峡水。南塘铺内即将军迳水。出九仙山，下流合上庄芙蓉、茶园等铺，各南流出峡，长一里馀，东注于南浦水。

南浦水　在县东一百二十里。即罗江溪。源合英村贵塘铺水北流。